tatus. Nichil in eo maliuole uoluntatis fuit, nec bene
posse defuit tranquilla potestas. Mens modulo
contenta suo, nec umquam turpi dedita lucro. Ille-
cebras uicit corporeas, iocos, obscenaque dicta uitauit.
Inuidus cuiquam, fuit numquam. Non ignarus, sed
multis experimentis edoctus, quod hi sibi mores, perpe-
tuam spondent uenturam in secula uitam. Sed de plurimis
pauca dixisse sufficiat. Quia cui pauca non suffi-
ciunt ad credendum, plura non proderunt audiendo.
Igitur libelli nostri paginula, dum ueretur ne a quibusdam
sua prolixitate fastidiosae suscipiatur, finem iam postu-
lat. Sane in huius uolumine libelli, tam prioris
quam subsequentis premonitum uolumus esse lectorem,
ut res potius quam uerba perpendat. Et quamlibet sit
sensus stili, soloecismorum discrepatione uariatus,
ne nobis in aliquo succenseatur exposco.
EXPLIT LIBER PRIMVS
INCIPIVNT CAPITVLA LIBRI SECVNDI
I. Dialogus discipulorum                                                                                            *subsecuta
II. De spreta epistola beati uiri ad Secundinum patricium missa, moxque a domino est ultio subsecuta

